CELEX: 32005D0007
Language: hu
Date: 2004-12-27 00:00:00
Title: 2005/7/EK: A Bizottság határozata (2004. december 27.) a hasított sertések osztályozási módszerének engedélyezéséről Cipruson (az értesítés a B(2004) 5296. számú dokumentummal történt)

5.1.2005   
            
            
               HU
            
            
               Az Európai Unió Hivatalos Lapja
            
            
               L 2/19
            
         
      A BIZOTTSÁG HATÁROZATA
   
   (2004. december 27.)
   a hasított sertések osztályozási módszerének engedélyezéséről Cipruson
   (az értesítés a B(2004) 5296. számú dokumentummal történt)
   (Csak a görög nyelvű szöveg hiteles)
   (2005/7/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a hasított sertések közösségi osztályozási rendszerének meghatározásáról szóló, 1984. november 13-i 3220/84/EGK tanácsi rendeletre (1) és különösen annak 5. cikke (2) bekezdésére,
   mivel:
   
               (1)
            
            
               A 3220/84/EGK rendelet 2. cikkének (3) bekezdése előírja, hogy a hasított sertések osztályozását a soványhús-tartalom becslésével kell meghatározni statisztikailag igazolt módszerek szerint, a vágott sertés egy vagy több anatómiai részének fizikai mérése alapján; az osztályozási módszerek engedélyezése az értékelés statisztikai tévedésére vonatkozó maximális tűréshatárnak való megfelelés függvénye; ezt a tűréshatárt a hasított sertések közösségi osztályozási rendszerének alkalmazására vonatkozó részletes szabályok megállapításáról szóló, 1985. október 24-i 2967/85/EGK bizottsági rendelet (2) 3. cikkében határozták meg.
            
         
               (2)
            
            
               A ciprusi kormány a 2967/85/EGK rendelet 3. cikkében előírt jegyzőkönyv második részének előterjesztésével kérte a Bizottságot, hogy engedélyezzen egy módszert a hasított sertések osztályozására, és benyújtotta annak a boncolási próbának az eredményeit, melyeket a csatlakozás előtti napon végzett.
            
         
               (3)
            
            
               E kérés értékelése feltárta, hogy ezen osztályozási módszer engedélyezésének feltételei teljesültek.
            
         
               (4)
            
            
               Cipruson a kereskedelmi gyakorlat nem kívánja, hogy a nyelvet és a veséket eltávolítsák a hasított sertésből; ezt figyelembe kell venni a tömeg standard előkészítéshez való igazításakor.
            
         
               (5)
            
            
               Sem a berendezés, sem az osztályozási módszer módosítása nem engedélyezhető, csak egy új bizottsági határozaton keresztül, amelyet a szerzett tapasztalatok alapján fogadtak el; ennek érdekében a jelenlegi engedélyezés visszavonható.
            
         
               (6)
            
            
               Az e határozatban előírt intézkedések összhangban vannak a sertéshúspiaci irányítóbizottság véleményével,
            
         ELFOGADTA EZT A HATÁROZATOT:
   1. cikk
   Az alábbi módszer használata engedélyezett a hasított sertések 3220/84/EGK rendelet szerinti osztályozására Cipruson:
   
               —
            
            
               a „Hennessy osztályozó szondának (HGP 4)” nevezett műszer és az ahhoz kapcsolódó értékelési módszerek, melyek részleteit a melléklet tartalmazza.
            
         2. cikk
   A 3220/84/EGK rendelet 2. cikkében említett standard előkészítés sérelme nélkül a hasított sertések mérésük és osztályozásuk előtt Cipruson előkészíthetők a nyelvvel és vesékkel együtt. Annak érdekében, hogy a hasított sertések összehasonlítható alapon nyugvó adatait kapják, a mért meleg tömeget 0,8 kg-mal csökkenteni kell.
   3. cikk
   A berendezés vagy az értékelési módszer módosítása nem engedélyezhető.
   4. cikk
   Ennek a határozatnak Ciprus a címzettje.
   
      Kelt Brüsszelben, 2004. december 27-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 301., 1984.11.20., 1. o. A legutóbb a 3513/93/EK rendelettel (HL L 320., 1993.12.22., 5. o.) módosított rendelet.
   
      (2)  HL L 285., 1985.10.25., 39. o. A 3127/94/EK rendelettel (HL L 330., 1994.12.21., 43. o.) módosított rendelet.
   
      
         MELLÉKLET
      
      Módszerek a hasított sertések osztályozására Cipruson
      Hennessy osztályozó szonda (HGP 4)
      
                  1.
               
               
                  A hasított sertések osztályozását a „Hennessy osztályozó szondának (HGP 4)” nevezett berendezéssel végzik.
               
            
                  2.
               
               
                  A berendezést egy 5,95 milliméter (és a szonda tetejének pengéjénél 6,3 mm) átmérőjű szondával kell felszerelni, amely egy fotodiódát (LYU 260-EO típusú Siemens LED) és 58 MR típusú fénydetektort tartalmaz, továbbá 0 és 120 milliméter közötti működési távolsága van. A mérések eredményeit magával a HGP 4-gyel vagy egy ahhoz kapcsolt számítógéppel át kell számítani becsült soványhús-tartalomra.
               
            
                  3.
               
               
                  A hasított test soványhús-tartalmát az alábbi képlet szerint számítják:
                  
                     
                  Ahol:
                  ý= a sovány hús becsült százaléka a hasított testben,
                  X1= a hátszalonna (beleértve a bőrét is) vastagsága milliméterben a hasított test középvonalától 8 cm-re, az utolsó borda mögött mérve,
                  X2= a hátszalonna (beleértve a bőrét is) vastagsága milliméterben a hasított sertés középvonalától 6 cm-re, az utolsó harmadik és negyedik borda között mérve,
                  W= az izom vastagsága milliméterben az X2-vel egy időben és ugyanazon helyen mérve.
                  A képlet az 55 és 120 kilogramm közötti súlyú hasított testekre érvényes.